वर्ष 2008 में 81 हजार भारतीय छात्र अमेरिका पढ़ने गए. जबकि इसके 9 साल बाद 2017 में इनकी तादाद दोगुना से भी ज्यादा 1.86 लाख हो गई. इन आंकड़ों को देखकर हम इस बात के लिए खुश हो सकते हैं कि हमारे देश में ऐसे समृद्ध माता-पिता की तादाद बढ़ रही है, जो अपने बच्चों को अमेरिका में पढ़ाने की कूबत रखते हैं. लेकिन इससे आगे कुछ आंकड़े माता-पिता और छात्रों को अलर्ट करने वाले हैं. अमेरिका ने 2017 में सिर्फ 3.45 प्रतिशत छात्रों को पढ़ाई या ट्रेनिंग पूरी करने के बाद अपने देश में बने रहने की इजाजत दी. बाकी 96.55 फीसदी छात्र वापस भेज दिए गए.